钦定古今图书集成/明伦汇编/氏族典/第277卷 > 王𫓧
## 钦定古今图书集成/明伦汇编/氏族典/第277卷 > 王𫓧

按《明外史王𫓧传》：“𫓧字德威，顺天人。嘉靖二十九年
进士，授常熟知县。滨海多大猾，匿亡命作奸，𫓧悉贳
其罪，俾为己用。倭患起，诸猾咸请效死，于是立耆长，
部署子弟，得数百人，合防卒训练。县故无城，𫓧率士
卒城之。倭来薄，数御却之。倭走，由尚湖还海。𫓧用小
艇数十蹑倭，倭夹击之隘中，独耆长数人从，皆力斗”
死。𫓧陷淖，瞋目大呼，“腹中刃死。”